Chelsea wamepungukiwa na washambuliaji na hawajawa na washambuliaji wa kutegemewa sana tangu kuondoka kwa Diego Costa.

Alvaro Morata alijiunga nao baada ya Costa kuondoka lakini amelaumiwa kwa kutomakinika vyema mbele ya lango. Morata kwa sasa anauguza jeraha na mshambuliaji pekee aliye sawa kucheza ni Mfaransa Oliver Giroud.

Wilson, 27, alicheza katika mechi ambayo walilazwa 1-0 na Chelsea katika robofainali ya Kombe la Carabao Jumatano.

Meneja wa klabu yake Eddie Howe amelazimika kujitokeza kusisitiza kwamba hatauzwa dirisha la kuhama wachezaji litakapofunguliwa Januari.

Kabla ya mechi kuanza, mkufunzi mkuu msaidizi wa Chelsea Gianfranco Zola alikuwa amesema kwamba Chelsea wanamfuatilia kwa karibu nyota huyo, sawa na "klabu nyingine nyingi".

"Callum ni mchezaji wetu, na amejitolea, tena sana kutuchezea. Nafikiri mngeweza kubaini hilo katika uchezaji wake," amesema Howe.

Alipoulizwa iwapo kuna uwezekano wowote wa Bournemouth kumuuza Januari, Howe aliongeza: "Sio kwa mtazamo wangu, hapana."

Wilson alikaribia sana kufunga katika mechi hiyo iliyochezewa Stamford Bridge lakini kombora lake la dakika ya 15 lilikosa goli kidogo tu.

Klabu yake ilipoteza nafasi ya kufika nusufainali ya michuano ya kushindania kombe kwa mara ya kwanza katika hisoria yao.

Callum Wilson alifunga mabao manane Ligi ya Premia msimu wa 2017-18 na msimu huu tayari amefikia idadi hiyo

Amefunga mabao tisa katika mechi 19 alizocheza mashindano yote msimu huu na pia alifunga alipochezea timu ya taifa ya England mara ya kwanza dhidi ya Marekani mwezi Novemba.

Zola anaamini kwamba mshambuliaji huyo aliyejiunga na Bournemouth kwa £3m kutoka Coventry City mwaka 2014, anaweza kufanikiwa sana katika soka.

"Ana nguvu sana, kasi na anaweza kujiweka sawa vyema kufunga," aliongeza Zola.

"Nampenda kwa sababu kwa mipira ya kichwa ni mzuri sana pia, jambo ambalo ni zuri sana [kwa mshambuliaji], lakini sitaki kumzungumzia sana."

"Anafanya vyema sana na nampongeza na kufurahia ufanisi huo wake.

Chelsea v Tottenham Hotspur, Manchester City v... \n\nNipe kichwa kizuri cha makala hapo juu.
Callum Wilson: Bournemouth na Chelsea wavutania mchezaji anayechezea timu ya taifa ya England